Հեդի Բինենֆելդ

**Հեդվիգ "Հեդի" Բինենֆելդ** (գերմաներեն՝ Hedwig "Hedy" Bienenfeld, ամուսնանալուց հետո գրվել է նաև *Հեդի Վերտհայմեր*. ), ավստրիացի մարզիկ լողորդուհի, օլիմպիական խաղերի մասնակից: 1927 թվականին ջրային մարզաձևերի Եվրոպայի առաջնությունում 200 մետր բրասս լողում նվաճել է բրոնզե մեդալ։ Այդ նույն մարզաձևում է հանդես եկել նաև  1928 թվականի ամառային օլիմպիական խաղերում։ 1932 և 1935 թվականներին Պաղեստինում անցկացված Մակաբիական խաղերում լողի տարբեր մրցումներում ընդհանուր առմամբ նվաճել է հինգ ոսկե, մեկ արծաթե և մեկ բրոնզե մեդալ։

## Կենսագրություն

Բինենֆիլդը ազգությամբ հրեա էր, մրցումներում ներկայացնում էր Hakoah Vienna հրեական մարզական ակումբը, որը հիմնադրվել էր 1909 թվականին՝ ի պատասխան արիական "Aryan clause"-ի, որն արգելում էր հրեաներին ընդգրկել մարզական այլ ակումբներում:

1924 թվականին 15-ամյա Հեդին շուրջ 500 000 հանդիսականների ներկայությամբ հաղթանակ տարավ Ավստրիայում ավանդաբար ամեն տարի Դանուբի բաց ջրերում անցկացվող 5 մղոն լողի մրցումներում, որ կոչվում են  *Quer durch Wien* («Վիեննայի միջով»): Հաջորդ տարի այդ մրցումներում գրավեց երկրորդ տեղը՝ զիջելով միայն իր ակումբակցուհի Լյովիին, ով լողում էր ազատ ոճով: 

Արդյունքում՝ նա ավստրիական ամսագրերի համար դարձավ լողազգեստներ գովազդող հանրաճանաչ մոդել: 1920–1930-ական թվականներին Հեդին հաղթանակներ էր տանում բրասս ոճով լողի գրեթե բոլոր ազգային մրցումներում:

19 տարեկանում մասնակցելով ջրային մարզաձևերի Եվրոպայի 1927 թ. առաջնությանը՝ նա այդ մրցաձևում բրոնզե մեդալ նվաճեց 200 մետր լողատարածությունում: Մինչև 2000 թվականը Բինենֆելդը մնաց լողի նման մակարդակի մրցումներում մեդալի արժանացած ավստրիացի երկու մարզիկներից մեկը՝ Ֆրիցի Լյովիի ընկերակցությամբ, ով այդ նույն՝ 1927 թվականի մրցումներում երրորդ տեղն էր գրավել ազատ ոճով 400 մետր լողատարածությունում:

20-ամյա Հեդին մասնակցել է 1928 թվականի ամառային օլիմպիական խաղերին և բրաս ոճով 200 մետր տարածության լողի մրցումներում գրավել 13-րդ տեղը:

1929 թվականի ապրիլի 28-ին էլ համաշխարհային ռեկորդ է սահմանել բրասս ոճով 500 մ լողում: Նա դարձել է Ֆրիդրիխ Թորբերգի՝ հաջորդ տարում հրատարակած *Աշակերտուհի Գերբերը* (*Der Schüler Gerber*) վեպի գլխավոր հերոսուհու՝ Լիզայի կերպարի նախատիպը (ասում են, որ Թորբերգը սիրահարված է եղել Հեդիին):

1938 թվականին՝ Ավստրիայի անշլյուսից հետո Հեդին և նրա մարզիչն ու ամուսինը՝ Շիգո Վերտհայմերը հաջողեցրին փախչել Լոնդոն։ Այնտեղից նրանք գաղթեցին ԱՄՆ, ապրեցին Նյու Յորքում, Ֆլորիդայում։ 1952 թվականին ստացան ամերիկյան քաղաքացիություն։ 1960-ականներին նրանք երկուսով վերադարձան Վիեննա։

## Ծանոթագրություններ

## Գրականություն
* Joseph Siegman: Jewish Sports Legends: The International Jewish Sports Hall of Fame (Washington D.C., 2000)
* Bernard Postal, Jesse Silver, Roy Silver: Encyclopedia of Jews in Sports (New York, 1965)* 100 Jahre Hoppauf Hakoah
* ''Die Meisterschwimmerin Hedi Bienenfeld erzählt'' in: *Jüdische Presszentrale Zürich*, Nr. 1, Januar 1932.
* *Bienenfeld-Wertheimer, Hedy*, in: Ignaz Hermann Körner: *Lexikon jüdischer Sportler in Wien 1900–1938*. Herausgeber Marcus G. Patka. Wien: Mandelbaum, 2008, S. 20f.

## Արտաքին հղումներ
* 100 Jahre Hoppauf Hakoah
* Schwimmeuropameisterschaften in Helsinki
* ''Die Meisterschwimmerin Hedi Bienenfeld erzählt'' in: *Jüdische Presszentrale Zürich*, Nr. 1, Januar 1932.

Կատեգորիա:20-րդ դարի ամերիկացի հրեաներ
Կատեգորիա:20-րդ դարի ավստրիացիներ
Կատեգորիա:Ավստրիացի մոդելներ
Կատեգորիա:Մարզուհիներ
Կատեգորիա:Մոդելներ այբբենական կարգով
Կատեգորիա:Օլիմպիական մարզիկներ
Կատեգորիա:Ավստրիացի լողորդներ